בלסטויז

קובי ניגרקר (נולד ב-1990), הידוע בשם הבמה Blastoyz, הוא מפיק פסיטראנס, מוזיקאי ודי ג'יי ישראלי.

ניגרקר החל לתקלט בגיל 9 בבית הוריו במושב בית עזרא ובגיל 16 דבק בו השם "בלסטויז".

נכון למאי 2023, בלסטויז ממוקם ברשימת 20 האמנים הישראלים המושמעים ביותר בספוטיפיי עם 724,000 השמעות חודשיות.

בלסטויז נחשב לאחד מהתקליטנים הישראלים המצליחים בעולם, וממובילי סגנון הפסיטראנס ברחבי העולם.

הוא חבר של קבע בפסטיבלי המוזיקה האלקטרונית הגדולים בעולם דוגמת טומורולנד, EDC, פסטיבל אולטרה מיאמי, אולטרה אירופה, טראנסמישן באוסטרליה, אירועי ענק באסיה ובדרום אמריקה.

ב-2020 דורג בלסטויז במקום ה-97 על פי DJ Mag Top 100 שמדרג את הדיג'יים הטובים בעולם, ובשנת 2021 הוא דורג במקום ה-94.

שירו "After Dark" הופיע בסדרת נטפליקס " רעבים " (עונה 2, פרק 1).

השיר שלו "מנדלה" זכה בפרס פלטינה עבור למעלה מ-100 מיליון צפיות והורדות ברחבי העולם.

ב-2021 השיק בלסטויז חברת תקליטים משלו בשם "WELVRAVE".

ביוגרפיה 

בשנים 2003-2006
החל בלסטויז את דרכו כדיג'יי שמופיע במועדונים קטנים ובאירועים פרטיים ברחבי ישראל, בעיקר עם מוזיקה אלטרנטיבית, ונחשף במהלך שנים אלו למוזיקה אלקטרונית דרך אחיו. במהלך שנים אלו הקים אולפן הקלטות בבית הוריו במקביל ללימודיו בתיכון. בתחילת דרכו החל להקליט בסגנון גואה טראנס, תוך שהוא מושפע מאמנים בני התקופה כמו אייל ברקן, אסטרל פרוג'קשן, אסטריקס, אינפקטד משרום וסקאזי.

בין השנים 2009-2012 שירת בצה"ל, ובמקביל בחופשות סופי השבוע היה מקליט באולפן הביתי שבנה, ומעת לעת מופיע. 
זמן קצר לאחר שחרורו מצה"ל, שחרר את אלבום הבכורה שלו "Something for you mind", בלייבל "Geomagnetic Records".

הפריצה הגדולה של בלסטויז התרחשה בשנים 2013-2014, כשנקרתה בפניו הזדמנות לשחרר יצירות תחת הלייבל "SectionZ", שם שיחרר את המיני אלבום השני שלו "Bastard" שחשף אל עולם המוזיקה האלקטרונית את סגנונו היחודי של בלסטויז, והקנה לו פרסום בין לאומי שבעקבותיו החל להופיע ברחבי העולם.
אלבומו הבא "Mind games" ראה אור גם הוא ב 2013 והתברג אל המקום ה 12 במצעד "the top 100 Psytrance releases" של שירות המוזיקה אלקטרונית האמריקאי "ביטפורט".

ב 2014- ראה אור הטרק "Mind & Spirit".

בשנת 2015  שיחרר בלסטויז את אלבומו הרביעי ""Step Aside"" שזינק עד המקום השני במצעד "the top 100 Psytrance releases" של ביטפורט. בעקבות ההצלחה שלו, חבר בלסטויז אל לייבל הטראנס פסיכדלי Nutek Records.
ב2015 הופיע בלסטויז בפסטיבלים מרכזיים ברחבי העולם- Burning mountain בשוויץ, Metagenesis במקסיקו ואחרים.

באותה שנה הוציא את האלבום החמישי שלו "Heal The World" שהגיע אל המקום הראשון במצעד ביטפורט. בסוף אותה שנה שיחרר שני שיתופי פעולה- האחד עם סול ג'יי והשני עם סקאזי

ב2016 סיגל בלסטויז לעצמו סגנון יותר פסיכדלי שהתבטא היטב ביצירות כמו "Parvati Valley" שהתברג למקום השלישי במצעד ביטפורט וזכה למעל מיליון השמעות. גם שיתופי פעולה רבים שסימנו את המגמה הפסיכודלית של בלסטויז עם אמנים כמו "WHITENO1SE", ראנג'י וסקאזי הישראלים, שיתופי פעולה שראו אור במסגרת הפרויקט  "Blastoyz + Friends.

ב2016 הופיע לראשונה בפסטיבלים Airbeat One בגרמניה על הבמה המרכזית יחד עם אמנים מן השורה הראשונה כמו ארמין ואן ביורן, טיאסטו, אפרוג'ק, דימיטרי וגאס ולייק מייק, סטיב איוקי ואחרים. בפסטיבל זה חשף את הטראק "Life System"- שיתוף פעולה עם אסטריקס.

דיסקוגרפיה

אלבומים 
 Something for your mind (Geomagnetic.TV, 2012)
 We love rave (Nutek records, 2015)
 Step aside (Nutek records, 2015)
 Parvati valley (Nutek records, 2016)
 Step aside (the remixes) (Nutek records, 2019))
 Blastoyz, Reality test- Kabalah (Nutek records, 2019)
 High on Acid (WELVRAVE, 2022)
 Blastoyz XTechnical hitch Mother North (WELVRAVEs, 2022)

שיתופי פעולה 
 Blastoyz & Allen Watts- Who's affraid of 138?!(Vol.3) (Armada Digital, 2019)
 Blastoyz, Reality test, Part of the dream III (Dreamstate Records, 2019)

אחרים 
 Blastoyz, Reality Test- ABCD (2023)
 Blastoyz X Sajanka Ft. Liora Itzhak – Indian Spirit (2022)
 Skazi & Blastoyz- Heart on a tree (2020)
 Blastoyz, Vini Vici, Jean Marie – Gaia (2018)

הערות שוליים

מוזיקאים ישראלים
יוצרי מוזיקת טראנס
ישראלים